**ΕΝΗΜΕΡΩΤΙΚΕΣ ΟΔΗΓΙΕΣ ΓΙΑ ΤΟΥΣ ΓΟΝΕΙΣ**

Αγαπητοί γονείς και κηδεμόνες, ύστερα από σχετική εγκύκλιο του ΥΠΑΙΘ (άρθρο 10 του ΠΔ79/2017(Α ́109),όπως τροποποιήθηκε και ισχύει με το άρθρο 23, ν. 4559/2018 (Α ́142). σας ενημερώνουμε ότι

* Τη **Δευτέρα 13-9-2021** και λόγω των αναγκαίων μέτρων πρόληψης διασποράς του ιού COVID-19 o καθιερωμένος αγιασμός θα πραγματοποιηθεί στον αύλειο χώρο του σχολείου, με εκπροσώπους εκπαιδευτικών και μαθητών/τριών .
* Οι μαθητές και μαθήτριες θα προσέλθουν στο σχολείο φορώντας τις μάσκες τους στις 10.00 π.μ., χωρίς τσάντα και θα παραμείνουν μέχρι την τέλεση του Αγιασμού, που θα γίνει στις 10:15 π.μ.
* Όταν ολοκληρωθεί ο Αγιασμός , οι μαθητές θα αποχωρήσουν από το σχολείο με ευθύνη των γονέων τους.

Τα σχολικά βιβλία θα δοθούν στους μαθητές την **Τρίτη 14-9-2021**.Παρακαλούνται οι μαθητές να προσέλθουν με τη σχολική τους τσάντα για την παραλαβή τους. Επίσης να έχουν μαζί τους το κολατσιό τους, νερό, την κασετίνα τους, ένα τετράδιο και το μπλοκ ζωγραφικής. Για τα υλικά και τα βιβλία που θα χρειαστούν τις επόμενες ημέρες θα ενημερωθούν από τους δασκάλους τους.

Η **προσέλευση** των μαθητών θα γίνεται καθημερινά στις 8.15 π.μ .Η **αποχώρηση** θα γίνεται για την πρώτη εβδομάδα ως εξής:

Τρίτη 14-9-2021 Α΄ τάξη :**11:30π.μ** Β΄Γ΄Δ΄Ε΄ΣΤ΄: **12:30 π.μ**

Τετάρτη 15-9-2021 Α΄ τάξη :**11:30π.μ** Β΄Γ΄Δ΄Ε΄ΣΤ΄: **12:30 π.μ**

Πέμπτη 16-9-2021 και Παρασκευή 17-9-2021 Όλες οι τάξεις στις **1:15π.μ**

Το ολοήμερο θα λειτουργήσει κανονικά από την Πέμπτη 16-9-2021

Σας ενημερώνουμε επίσης ότι από φέτος το σχολείο μας συνεργάζεται με **σχολική ψυχολόγο**. Για περισσότερες πληροφορίες θα ενημερωθείτε από τους εκπαιδευτικούς του σχολείου κατά τη διάρκεια της χρονιάς **Διενέργεια αυτοδιαγνωστικού ελέγχου (self-test)**

* είναι υποχρεωτική για τους/τις μαθητές/τριες όλων των σχολικών μονάδων Πρωτοβάθμιας Εκπαίδευσης. Εξαιρούνται του μέτρου, τα παιδιά που έχουν ιστορικό νόσησης εντός του τελευταίου 6μήνου. Η είσοδος των μαθητών/μαθητριών στο σχολείο γίνεται με επίδειξη και όχι προσκόμιση βεβαίωσης αρνητικού αποτελέσματος Ο υποχρεωτικός αυτοδιαγνωστικός έλεγχος διενεργείται δύο φορές την εβδομάδα, προ Τρίτης και Παρασκευής και έως είκοσι τέσσερις (24) ώρες πριν από την προσέλευση στη σχολική μονάδα. Κατ’ εξαίρεση, την πρώτη εβδομάδα λειτουργίας κάθε σχολικής μονάδας ο πρώτος αυτοδιαγνωστικός έλεγχος (self test) διενεργείται έως και είκοσι τέσσερις (24) ώρες πριν την προσέλευση στη σχολική μονάδα. Ο δεύτερος έλεγχος, συστήνεται να διενεργείται την 3η ημέρα μετά τον πρώτο σύμφωνα με τη με αρ. πρωτ. Δ1α/ΓΠ.οικ. 53950/4-9-2021 (Β ́4054) ΚΥΑ.

.

**Σωστή χρήση κατάλληλης προστατευτικής μάσκας**

* Είναι υποχρεωτική για τους/τις μαθητές/τριες σε όλες τις τάξεις, τους εκπαιδευτικούς και το λοιπό προσωπικό, καθώς και για τους επισκέπτες των σχολικών μονάδων. Χρήση μάσκας δεν πρέπει να γίνεται κατά το μάθημα της γυμναστικής ή όταν τα παιδιά έχουν έντονη σωματική άσκηση, οπότε πρέπει να τηρούνται οι απαραίτητες αποστάσεις καθώς και κατά τη διάρκεια της σίτισης.
* Η είσοδος των γονέων στο χώρο του σχολείου γίνεται μόνο **με μάσκα** και σε εξαιρετικές περιπτώσεις και μετά από συνεννόηση με το σχολείο. Οι μαθητές πρέπει καθημερινά να έχουν στην τσάντα τους 2 μάσκες σε ξεχωριστό σακουλάκι η καθεμιά.

. Καλή και δημιουργική χρονιά, με υγεία και δύναμη!

Ο Σύλλογος διδασκόντων